
ประกาศองค์การบริหารส่วนตำบลเทพราช
เรื่อง  กำหนดหลักเกณฑ์การช่วยเหลือประชาชนผู้ประสบสาธารณภัย
(กรณีการให้ความช่วยเหลือเกี่ยวกับ กระเบื้อง สังกะสีและวัสดุอุปกรณ์ก่อสร้างอื่นๆ)
-------------
		อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติมถึง(ฉบับที่ ๖) พ.ศ. ๒๕๕๒ มาตรา ๖๗ (๔) ป้องกันและบรรเทาสาธารณภัย และหลักเกณฑ์ว่าด้วยการ  ตั้งงบประมาณเพื่อการช่วยเหลือประชาชน ตามอำนาจหน้าที่ขององค์การบริหารส่วนจังหวัด เทศบาล องค์การบริหารส่วนตำบล พ.ศ. ๒๕๔๓

		องค์การบริหารส่วนตำบลเทพราช จึงกำหนดหลักเกณฑ์การช่วยเหลือประชาชนผู้ประสบสาธารณภัยตามความจำเป็น  (กรณีการให้ความช่วยเหลือเกี่ยวกับกระเบื้อง  สังกะสีและวัสดุอุปกรณ์ก่อสร้างอื่นๆ)       โดยคำนึงถึงฐานะการคลังของท้องถิ่น ดังนี้
1. บ้านพักอาศัยที่ได้รับความเสียหายจะต้องเป็นบ้านที่มีเลขที่อยู่ในตำบลเทพราช
2. ผู้ประสบสาธารณภัยจะต้องมีชื่ออยู่ในทะเบียนบ้านที่ได้รับความเสียหาย
3.  ผู้ประสบสาธารณภัย จะต้องแจ้งความประสงค์ขอรับความช่วยเหลือ มายังองค์การบริหารส่วนตำบลเทพราช ภายใน ๒ วัน นับแต่วันเกิดเหตุ และจะต้องมีร่องรอยความเสียหายให้คณะกรรมการตรวจสอบข้อเท็จจริงฯขององค์การบริหารส่วนตำบลเทพราชตรวจสอบและประมาณการความเสียหาย
4. องค์การบริหารส่วนตำบลเทพราช จะให้ความช่วยเหลือตามที่เสียหายจริง แต่ทั้งนี้เมื่อคิดมูลค่าวัสดุอุปกรณ์ที่ใช้ในการซ่อมแซมบ้านพักอาศัยที่เสียหายแล้วจะช่วยเหลือไม่เกินรายละ ๒,๕๐๐ บาท
5. วัสดุ อุปกรณ์ ที่องค์การบริหารส่วนตำบลเทพราชช่วยเหลือ จะเป็นการช่วยเหลือบรรเทา           ความเดือดร้อนเบื้องต้นเท่านั้น เช่น บ้านมุงหลังคาสังกะสีก็จะได้รับการช่วยเหลือเป็นสังกะสีชนิดธรรมดา บ้านที่มุงหลังคากระเบื้องไม่ว่าจะเป็น ชนิด ประเภทหรือเกรดใด ก็จะช่วยเหลือเป็นกระเบื้องลอนคู่สีซีเมนต์หรือกระเบื้องลอนเล็กสีซีเมนต์เท่านั้น ฯลฯ
6. หลักฐานที่นำมาประกอบกับหนังสือขอรับความช่วยเหลือ มีดังนี้
		-สำเนาทะเบียนบ้านพร้อมรับรองสำเนาถูกต้อง			จำนวน ๑ ฉบับ
	-สำเนาบัตรประจำตัวประชาชนพร้อมรับรองสำเนาถูกต้อง	จำนวน ๑ ฉบับ
		-ภาพถ่ายความเสียหาย						จำนวน ๒ ภาพ

		จึงประกาศให้ทราบโดยทั่วกัน	

			ประกาศ ณ วันที่  ๗  เดือน พฤศจิกายน  พ.ศ. ๒๕๕๔
			[image: ลายเซนนายก]
		 	 (นายทวีโชค  สมเก่า)
                   นายกองค์การบริหารส่วนตำบลเทพราช
image1.png




image2.jpeg




